
Տեղեկանք

2025 թվականի սեպտեմբերի 19-ին Երևանի մաքսային և լոգիստիկ կենտրոնի կառուցման նպատակով Հայաստանի Հանրապետության և Վերակառուցման և զարգացման եվրոպական բանկի միջև ստորագրվել են վարկային և դրամաշնորհային համաձայնագրեր։ Վարկային համաձայնագիրը ԱԺ կողմից վավերացվել է 2026թ․ ապրիլին, դրամաշնորհային համաձայնագիրը ՀՀ նախագահի կողմից հաստատվել է 2026թ․ փետրվարին։ 
Երևանի մաքսային և լոգիստիկ կենտրոնի կառուցման նպատակով կնքված համաձայնագրերով նախատեսվում է Հայաստանի Հանրապետությանը հատկացնել շուրջ 45.0 մլն եվրո, որից վարկային միջոցներ` 39.0 մլն եվրո (2 տրանշով) և դրամաշնորհային միջոցներ՝ 6.0 մլն եվրո:   
Երևանի մաքսային և լոգիստիկ կենտրոնի ստեղծումն ու գործարկումը հնարավորություն կտան արտաքին տնտեսական գործունեության մասնակիցներին մատուցել ժամանակակից, բարձրակարգ և միջազգային չափանիշներին համապատասխան ծառայություններ «Մեկ կանգառ, մեկ պատուհան» սկզբունքով՝ էականորեն բարելավելով սպասարկման որակը և գործընթացների արագությունը։ 
Միաժամանակ, նշված կենտրոնը կապահովի մաքսային հսկողության և վարչարարության իրականացման համար անհրաժեշտ բարձր արդյունավետություն, թափանցիկություն և կանխատեսելիություն՝ նպաստելով ռիսկերի նվազեցմանը և մաքսային հսկողության դյուրացմանը։ 
Երևանի մաքսային և լոգիստիկ կենտրոնը կառուցվելու է ՀՀ Կոտայքի մարզի Նաիրի համայնքի Պռոշյան գյուղի Գևորգ Չաուշի խճուղի թիվ 5 հասցեում։ Ընդհանուր առմամբ, Կենտրոնի ստեղծմամբ հնարավորություն կընձեռվի ունենալ բավարար մաքսային ենթակառուցվածք թե՛ շենքային պայմանների, թե՛ տեխնիկական հագեցվածության, և թե՛ տեղեկատվական համակարգերի հասանելիության տեսանկյունից։
Հաշվի առնելով Ծրագրի շրջանակում տեխնիկական աջակցության անհրաժեշտությունը և Ծրագրի իրականացման աշխատանքների առավել արդյունավետ, համակարգված և նպատակային կազմակերպումը՝  2026 թվականի օգոստոսի 12-ին ՀՀ ՊԵԿ և Վերակառուցման և զարգացման եվրոպական բանկի միջև ստորագրվել է «Հայաստան՝ Երևանի մաքսային և լոգիստիկ կենտրոն. Ծրագրի իրականացման աջակցություն» դրամաշնորհային համաձայնագիրը, որով նախատեսվել է ՀՀ-ին հատկացնել մինչև 500․000 եվրո գումարի չափով դրամաշնորհ։
Սա կապահովի ծրագրի իրականացման տարբեր փուլերում անհրաժեշտ մասնագիտական աջակցության տրամադրումը։ Միաժամանակ, այն հնարավորություն կտա կիրառել կայուն և էկոլոգիապես պատասխանատու մոտեցումներ՝ հաշվի առնելով շրջակա միջավայրի պահպանության և ռեսուրսների արդյունավետ օգտագործման պահանջները։ Համաձայնագրի շրջանակում նախատեսվող աջակցությունը կնպաստի նաև Ծրագրի պլանավորման, համակարգման և իրականացման գործընթացների արդյունավետության բարձրացմանը, ռիսկերի ժամանակին բացահայտմանն ու կառավարմանը, ինչպես նաև Ծրագրի իրականացման ընթացքում առաջացող կազմակերպչական, տեխնիկական և գործառնական մարտահրավերների օպերատիվ և արդյունավետ լուծմանը։ Արդյունքում՝ կապահովվի Ծրագրի աշխատանքների պատշաճ կազմակերպումը, սահմանված ժամկետների և որակի պահանջների պահպանումը և նախատեսված արդյունքների առավել արդյունավետ իրականացումը։
Մասնավորապես՝ Համաձայնագրի համաձայն․
· Դրամաշնորհի միջոցներով ֆինանսավորվող ծառայություններ են համարվում հետևյալ խորհրդատվական ծառայությունները՝
1. ծրագրի իրականացման մարմնի կարողությունների զարգացում, 
2. գնումների հետ կապված աջակցություն,
3. համագործակցություն երրորդ կողմերի հետ,
4. ֆինանսավորման փաստաթղթերով նախատեսված համապատասխանության և հաշվետվողականության պարտավորությունների կատարմանն աջակցություն,
5. աջակցություն բնապահպանական և սոցիալական գործողությունների ծրագրի իրականացմանը։

· Դրամաշնորհի ծախսման ուղղություններն են՝ 
	Ծախսային ուղղություններ
	Գումար (Եվրո)

	Վերջնարդյունքներ՝
* Մեկնարկային հաշվետվություն
* ԾԻԳ Գործառնական ձեռնարկ
* Ծրագրի իրականացման ռազմավարություն
* Կոնցեպտ նախագիծ
* Մրցութային փաստաթղթեր
* Հայտերի գնահատման վերջնական հաշվետվություն
	250,000.00

	Շինարարական աշխատանքների վերահսկողություն
	250,000.00

	ԸՆԴԱՄԵՆԸ
	500,000.00


** Ծառայության մատուցողը դեռ ընտրված չէ։

[bookmark: _GoBack]Այսպիսով, հաշվի առնելով վերոգրյալը՝ ՀՀ պետական եկամուտների կոմիտեն նպատակահարմար է գտնում Վերակառուցման և զարգացման եվրոպական բանկի հետ ս․թ․ օգոստոսի 12-ին ստորագրված «Հայաստան՝ Երևանի մաքսային և լոգիստիկ կենտրոն. Ծրագրի իրականացման աջակցություն» դրամաշնորհային համաձայնագրի հաստատումը։
